Diari Oficial de la Generalitat Valenciana


Sumari del DOGV 8153, del 20-10-2017 (2017/9079)

ORDRE 11/2017, de 4 d'octubre, de la Conselleria d'Hisenda i Model Econòmic, per la qual es creen dos fitxers de titularitat pública de dades de caràcter personal relatius a interlocutors i proveïdors de la xarxa COMDES.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2017/10/04/11/dof/vci/html**

### Dades del document

Número de DOGV
:   8153

Data del DOGV
:   20-10-2017

Secció del DOGV
:   I. DISPOSICIONS GENERALS

Número del document
:   2017/9079


Data del document
:   04-10-2017

Organisme emissor
:   Conselleria d'Hisenda i Model Econòmic

Tipus de document
:   Ordre

Descriptors 

:   * Conselleria d'Hisenda i Model Econòmic
    * legislació

ORDRE 11/2017, de 4 d'octubre, de la Conselleria d'Hisenda i Model Econòmic, per la qual es creen dos fitxers de titularitat pública de dades de caràcter personal relatius a interlocutors i proveïdors de la xarxa COMDES. [2017/9079]  
Preàmbul  
  
La Llei orgànica 15/1999, de 13 de desembre, de protecció de dades de caràcter personal, estableix un conjunt de mesures per a garantir i protegir el dret fonamental a l'honor, a la intimitat personal i familiar i a la pròpia imatge, previst per la Constitució espanyola en l'article 18, aplicable tant als fitxers informatitzats com als manuals estructurats que continguen dades de caràcter personal.  
  
És responsabilitat de les administracions públiques el concernent a la creació o supressió de fitxers de dades de caràcter personal que usen en l'exercici de les seues funcions.  
L'article 20 de la Llei orgànica 15/1999 i l'article 52.1 del Reial decret 1720/2007, de 21 de desembre, pel qual s'aprova el reglament de desplegament de la dita llei orgànica, estableixen que la creació, la modificació o la supressió dels fitxers de les administracions públiques només podrà fer-se per mitjà d'una disposició general o d'un acord publicats en el Boletín Oficial del Estado o en el diari oficial corresponent.  
Així mateix, els articles 53, 54 i 55 del Reglament aprovat pel Reial decret 1720/2007 estableixen la forma i el contingut que ha de revestir la disposició o acord de creació, modificació o supressió de fitxers, així com la manera en què es procedirà a la notificació i la inscripció de fitxers al Registre General de Protecció de Dades.  
L'article 9.2 del Decret 130/2012, de 24 d'agost, del Consell, pel qual s'estableix l'organització de la seguretat de la informació de la Generalitat, designa responsable dels fitxers de dades de caràcter personal de cada conselleria o entitat autònoma dependent la persona titular de l'òrgan a què corresponguen les funcions establides en l'article 69 de la Llei del Consell en cada conselleria o de l'òrgan de caràcter directiu que tinga atribuïdes les competències sobre els serveis comuns de cada entitat autònoma.  
Aquesta ordre no està continguda en el Pla normatiu de l'Administració de la Generalitat per a 2017. Té un caràcter de pura gestió administrativa derivada dels mandats de la normativa bàsica. No obstant això, s'aprecia la seua urgència i necessitat per a donar seguretat jurídica en aquesta matèria de protecció de dades. En aqueix sentit, també és eficaç i proporcional, atés que s'ordena en aplicació estricta de la normativa que preveu la declaració de fitxers.  
Per tot això, a proposta del centre directiu competent en matèria de tecnologies de la informació i les comunicacions, en compliment de l'article 20 de la Llei orgànica 15/1999, de 13 de desembre, i l'article 52.1 del Reial decret 1720/2007, de 21 de desembre, pel qual s'aprova el Reglament de desplegament de la Llei Orgànica 15/1999, així com el que estableix la Llei 5/1983, de 30 de desembre, del Consell, i el que disposa el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, segons el dictamen del Consell Jurídic Consultiu,  
  
  
  
ORDENE  
  
Article 1. Objecte i abast  
Per mitjà d'aquesta ordre es creen els fitxers de dades de caràcter personal de la conselleria competent en matèria de tecnologies de la informació i les comunicacions que s'esmenten en els annexos d'aquesta ordre, en els termes i les condicions fixats en la Llei orgànica 15/1999.  
  
Article 2. Responsables dels fitxers i mesures de seguretat  
Els titulars dels òrgans administratius responsables dels corresponents fitxers adoptaran les mesures d'índole tècnica i organitzativa que siguen necessàries i asseguraran, en tot cas, la confidencialitat, la seguretat i la integritat de les dades de caràcter personal, així com les conduents a fer efectives les garanties, les obligacions i els drets reconeguts en la Llei orgànica 15/1999 i en el Reial decret 1720/2007 del seu desplegament.  
Segons l'article 9.2 del Decret 130/2012, del Consell, el responsable dels fitxers de dades de caràcter personal és la persona titular de l'òrgan a què corresponguen les funcions establides en l'article 69.  
  
  
Article 3. Comunicacions de dades  
Les dades de caràcter personal només podran ser comunicades a un tercer per al compliment dels fins directament relacionats amb les funcions legítimes del cedent i del cessionari amb el consentiment previ de l'interessat. No serà necessari el dit consentiment en els supòsits arreplegats en els articles 11.2 i 21.1 de la Llei orgànica 15/1999. Els responsables dels fitxers, amb relació a la cessió que s'autoritze, advertiran els cessionaris que hauran de destinar-los a les finalitats per a les quals se cedeixen, d'acord amb el que preveu l'article 11.5 en relació amb l'article 4.2 de la referida llei orgànica i concordants del reglament de desplegament.  
  
Article 4. Accés a les dades per compte de tercers  
Quan s'encarregue el tractament de dades a un tercer alié a la conselleria, es farà constar expressament en el contracte corresponent que l'encarregat del tractament únicament tractarà les dades d'acord amb les instruccions de la conselleria, que no les aplicarà o utilitzarà amb fi diferent del que figure en el dit contracte, ni les comunicarà, ni tan sols per a la seua conservació, a altres persones. Així mateix, en el contracte s'estipularan les mesures de seguretat que l'encarregat del tractament està obligat a implementar.  
  
Article 5. Exercici dels drets d'oposició, accés, rectificació o cancel·lació  
Les persones afectades o titulars de les dades de caràcter personal contingudes en els fitxers esmentats en els annexos podran exercir el seu dret d'oposició, accés, rectificació o cancel·lació de dades, quan procedisca, davant de l'òrgan de l'Administració indicat en l'annex corresponent.  
  
  
DISPOSICIÓ ADDICIONAL  
  
Primera. Limitació de la despesa  
L'execució d'aquesta ordre es durà a terme amb els mitjans personals i materials de la Conselleria d'Hisenda i Model Econòmic i no tindrà repercussió pressupostària en els estats de despeses del pressupost de la conselleria.  
  
Segona. Inscripció dels dos fitxers en l'Agència Espanyola de Protecció de Dades  
La creació dels dos fitxers assenyalats en aquesta ordre seran inscrits en el Registre General de Protecció de Dades, de l'Agència Espanyola de Protecció de Dades, en compliment del que disposa l'article 39.2 de la Llei orgànica 15/1999. Procés que s'efectuarà de conformitat amb l'article 55.3 del Reglament aprovat pel Reial decret 1720/2007.  
  
  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
  
València, 4 d'octubre de 2017  
  
El conseller d'Hisenda i Model Econòmic,  
Vicent Soler i Marco  
  
  
ANNEX I  
Fitxer d'interlocutors de la xarxa COMDES  
  
a.1) Identificació del fitxer o tractament: Interlocutors de la xarxa COMDES.  
a.2) Descripció de la seua finalitat i usos previstos: gestió de les dades de contacte dels interlocutors de les organitzacions (administracions i entitats) usuàries de la xarxa COMDES i que contacten amb el servei d'atenció d'usuaris i amb el servei de gestió tècnica i operativa de la xarxa COMDES de la Generalitat. Usos previstos:  
- Autorització per a l'accés als serveis oferits per la Generalitat als usuaris de les organitzacions.  
- Autorització per a tramitar sol·licituds i incidències de xarxa o de terminals.  
- Identificació i registre de les sol·licituds i incidències transmeses i gestionades per la Generalitat.  
- Difusió d'informació d'interés sobre la xarxa COMDES a les organitzacions.  
b.1) Origen de les dades: responsables de les organitzacions usuàries de la xarxa.  
b.2) Col·lectiu de persones sobre les quals es pretén obtindre dades de caràcter personal: personal de les organitzacions usuàries de la xarxa.  
b.3) Procediment d'arreplega de les dades: per mitjà de formulari.  
c.1) Estructura bàsica del fitxer per mitjà de la descripció detallada de les dades identificatives: DNI, nom i cognoms, adreça de correu electrònic, telèfon, firma, càrrec, entitat i flota d'emergència i seguretat a què pertany.  
c.2) Sistema de tractament utilitzat: mixt.  
d) Comunicacions de dades previstes: no estan previstes.  
e) Transferències internacionals de dades previstes a tercers països: no estan previstes.  
f) Òrgan responsable del fitxer: Sotssecretaria de la Conselleria d'Hisenda i Model Econòmic.  
g) Serveis o unitats davant els quals pogueren exercir-se els drets d'accés, rectificació, cancel·lació i oposició: Direcció General de Tecnologies de la Informació i les Comunicacions.  
h) Nivell de seguretat exigible: bàsic.  
  
  
ANNEX II  
Fitxer de proveïdors de la xarxa COMDES  
  
a.1) Identificació del fitxer o tractament: Proveïdors de la xarxa COMDES.  
a.2) Descripció de la seua finalitat i usos previstos: gestió de les dades de contacte dels representants de les empreses que subministren material o presten serveis a la xarxa COMDES i que contacten amb el servei d'atenció d'usuaris i amb el servei de gestió tècnica i operativa de la xarxa COMDES de la Generalitat.  
Usos previstos:  
- Autorització per a l'accés als serveis web oferits per la Generalitat a proveïdors de la xarxa COMDES  
- Autorització per a tramitar sol·licituds i incidències de xarxa o de terminals.  
- Identificació i registre de les sol·licituds i incidències transmeses i gestionades per la Generalitat.  
- Supervisió de l'execució dels serveis contractats a les empreses  
  
b.1) Origen de les dades: directament dels interessats o són facilitades pels representants de la seua empresa.  
b.2) Col·lectiu de persones sobre les quals es pretén obtindre dades de caràcter personal: personal de les empreses proveïdores.  
b.3) Procediment d'arreplega de les dades: per mitjà de formulari o correu electrònic.  
c.1) Estructura bàsica del fitxer per mitjà de la descripció detallada de les dades identificatives: DNI, nom i cognoms, adreça de correu electrònic, telèfon, firma, càrrec, empresa.  
c.2) Sistema de tractament utilitzat: mixt.  
d) Comunicacions de dades previstes: no estan previstes.  
e) Transferències internacionals de dades previstes a tercers països: no estan previstes.  
f) Òrgan responsable del fitxer: Sotssecretaria de la Conselleria d'Hisenda i Model Econòmic.  
g) Serveis o unitats davant els quals pogueren exercir-se els drets d'accés, rectificació, cancel·lació i oposició: Direcció General de Tecnologies de la Informació i les Comunicacions.  
h) Nivell de seguretat exigible: bàsic.


Còpia Permalink ELI